Masjed-Suleyman

Masjed-Suleyman (persisk مسجدسليمان, navnet betyr Suleiman-moskeen) er en by i provinsen Khuzestan i vestre Iran. Byen var kjent som Parsumash før den muslimske erobringen av Persia.

Byen har ca 100 000 innbyggere. Majoriteten av byens befolkning er bakhtiarier.

Oljeforekomst 
Området ved Masjed-Suleyman var et av de første stedene i Midtøsten der britene begynte å lete etter etter olje. Den 26. mai 1908 gjorde engelskmannen William Knox D'Arcy det første oljefunnet i Midtøsten ved byen. Iran ble med tiden den nest største oljeprodusenten i Midtøsten, etter Saudi-Arabia.

Personer fra Masjed-Suleyman 
 Mohsen Rezaee, iransk politiker, økonom, offiser  
 Mehran Karimi Nasseri, iransk flyktning som bodde i avgangshall 1 på Charles de Gaulle-flyplassen ved Paris fra 8. august 1988 til juli 2006

Referanser 

Byer i Iran
Provinsen Khuzestan